**Használtelem- és elektromos ,,kütyü” gyűjtés az iskolában**

**PontVelem Okos Program**

[**www.pontvelem.hu**](http://www.pontvelem.hu)

A Balatonszárszói József Attila Általános Iskola és AMI – ökoiskola lévén, a tanulók szemléletformálása, a felelős környezettudatos életmód kialakítása, az ökológiai lábnyom csökkentése, a fenntartható fejlődés érdekében - feléleszti a használtelem gyűjtési hagyományát. Az elektromos „kütyük” terjedése és villámgyors avulása miatt a gyűjtést most kiterjesztjük ezen eszközökre is.

A veszélyes hulladéknak minősülő egyszer használatos elemek, tönkrement tölthető elemek, hibás vagy feleslegessé vált „e-kütyük”-et tilos a háztartási hulladékok közé dobni. Ezek az élő környezetre jelentett veszélyen túl az ipar számára számos újrahasznosítható nyersanyagot tartalmaznak.

**Eljött a ti időtök!**

A gyűjtésed eredményeként nemcsak kevesebb hulladék keletkezik (TISZTÁBB KÖRNYEZET), hanem a beváltáskor kapott ajándék pontjaid szabadon levásárolhatod a PontBoltban. (BOLDOGABB GYEREKEK).

**1kg használt elem 100 GyűjtőPont, 1db mobil/e-kütyü 200 GyűjtőPont.**

**HASZNÁLTELEM GYŰJTÉS-ben résztvevő elem típusok:**

mikroceruzaAAA(RB)

ceruzaAA(R6)

babyC(R14)

góliátD(R20)

lapos4,5V-os(3R12)

rádió9V-os(6F22)

**„E-KÜTYÜ” GYŰJTÉS-ben résztvevő eszköz típusok:**

mobiltelefon

PDA

tablet

digitális fényképező

digitális kamera

GPS navigációs készülék

1. Gyűjts minél több használt elemet, mobilt és e-kütyüt!
2. Hozd be az iskolába az összegyűjtött dolgokat és add le az osztályfőnöködnek vagy a kapcsolattartó tanárodnak!
3. Regisztrálj a www.pontvelem.hu oldalon, hogy rögzíteni tudd a gyűjtésed után a tanárodtól kapott kupon kódot!
4. Váltsd be pontjaid értékes portékákra a PontBoltban!
5. Juttasd be iskolád a legeredményesebb intézmények közé és zsebeld be az érte járó ajándékot!

Iskolai kapcsolattartó: Dankházi Bence